REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA RUDE

Rude 93, Samobor

ŠKOLSKI ODBOR

KLASA: 003-06/21-02/06

URBROJ: 238/27-16-21-1

Rude, 6.9.2021.

ZAPISNIK

sa 6. sjednice Školskog odbora Osnovne škole Rude održane 3. rujna 2021. godine s početkom u 18.00 sati u Školi.

Nazočne: Božica Grgečić, Monika Mazić, Maja Klisurić, Mihaela Slamar, Mirela Košćica, Miroslav Dubić

Odsutna: Jasmina Romić, opravdano

Ostali nazočni: Miroslav Fresl, v.d. ravnatelja

Zapisničar: Domagoj Subašić, tajnik

Predsjedavajuća sjednice Božica Grgečić pozdravila je sve prisutne te konstatirala da na sjednici ne prisustvuje dovoljan broj članova Školskog odbora, odnosno da će nakon verifikacije mandata novih članova Školskog odbora biti moguće donositi pravovaljane odluke te je predložila sljedeći dnevni red:

1. Verifikacija zapisnika s 5. sjednice Školskog odbora
2. Verifikacija mandata novih članova Školskog odbora
3. Izbor zamjenika/ice predsjednice Školskog odbora
4. Davanje prethodne suglasnosti vršitelju dužnosti ravnatelja za zasnivanje radnog odnosa pomoćnika/ca u nastavi
5. Razno

Dnevni red je jednoglasno usvojen.

**Ad-1 Verifikacija zapisnika s 5. sjednice Školskog odbora**

Zapisnik s 5. sjednice Školskog odbora održane 13. srpnja 2021. godine bit će verificiran na sljedećoj sjednici Školskog odbora obzirom da na današnjoj sjednici nije prisutan dovoljan broj članova Školskog odbora.

**Ad-2** **Verifikacija mandata novih članova Školskog odbora**

Verifikacija mandata novih članova Školskog odbora iz reda osnivača – Mihaele Slamar, Mirele Košćice i Miroslava Dubića provedena je uvidom u identifikacijske isprave i dokumente iz izbornog procesa.

**Ad-3** **Izbor zamjenika/ice predsjednice Školskog odbora**

Predsjedavajuća sjednice Božica Grgečić konstatirala je da se nakon verifikacije novih članova Školskog odbora mogu donositi pravovaljane odluke te je nakon javnog glasovanja utvrdila da je za zamjenicu predsjednice Školskog odbora, jednoglasno izabrana Monika Mazić, preuzevši daljnje vođenje sjednice.

**Ad-4 Davanje prethodne suglasnosti vršitelju dužnosti ravnatelja za zasnivanje radnog odnosa pomoćnika/ca u nastavi**

Zamjenica predsjednice Školskog odbora Monika Mazić, temeljem prispjelih očitovanja, konstatirala je da je donijeta sljedeća

O D L U K A

1. Temeljem čl. 99. st. 9. i 10. i čl. 114. Zakona o odgoju i obrazovanju u osnovnoj i srednjoj školi (NN, 87/08, 86/09, 92/10, 90/11, 5/12, 16/12, 86/12, 94/13, 152/14, 7/17, 68/18, 98/19 i 64/20), daje se prethodna suglasnost ravnatelju škole za zasnivanje radnog odnosa s danom 6.9.2021. godine na određeno vrijeme do najdulje 30.6.2022. godine s nepunim radnim vremenom na radnom mjestu pomoćnik/ca u nastavi u sklopu projekta „Vjetar u leđa – faza IV“ – 4 izvršitelja.
2. Laura Drešar
3. Antonija-Ana Ruklić Benedek
4. Petra Frey
5. Matija Zajc

**Ad-5 Razno**

Miroslav Dubić predlaže da se uz prethodnu obavijest i suglasnost osnivača škole, organizira radni sastanak učitelja informatike radi unificiranja web stranica svih škola na području Grada Samobora.

Mirela Košćica postavila je pitanje potrebe uvođenja produženog boravka te je zaključila da bi bilo poželjno o tome obavijestiti osnivača i eventualnoj mogućnosti njenog uvođenja.

Vršitelj dužnosti ravnatelja Miroslav Fresl upoznao je sve članove Školskog odbora o njihovim pravima i dužnostima te im zaželio puno uspjeha u daljnjem radu.

Sjednica je završena u 18.45 sati.

**Zapisničar Predsjedavajuće sjednice Školskog odbora**

**Domagoj Subašić Božica Grgečić**

**Monika Mazić**